M’ofereixo als comerciants per “construir” i “anar tots junts” en la defensa del model de comerç
Channel: Xavier Trias
Date: 21/05/2015

L’alcalde i candidat a la reelecció de Barcelona, Xavier Trias, ha participat a l’acte “Barcelona i el comerç, millorant cada dia”, celebrat a l’Edifici del Rellotge, a l’Escola Industrial. A l’acte hi ha intervingut el regidor de Comerç, Consum i Mercats, Raimond Blasi, que ha agraït la presència dels assistents, els quals “demà al matí tornareu a aixecar les persianes a tots els districtes de la ciutat”. El president de la Fundació Barcelona Comerç, Vicenç Gasca, que també ha participat en l’acte, ha parlat de Xavier Trias i ha destacat el seu caràcter dialogant i la defensa del comerç que ha fet al llarg d’aquests anys. Així com l’urbanisme comercial amb totes les reformes que s’han fet “per la ciutadania i pel comerç”, com s’ha vist al passeig de Sant Joan, a la plaça Eivissa o a la Diagonal. A l’acte hi han assistit més de 500 persones, entre les quals hi havia representants del sector del comerç de la ciutat i també altres membres de la candidatura de CiU.